Diari Oficial de la Generalitat Valenciana


Sumari del DOGV 3315, del 25-08-1998 (1998/6834)

RESOLUCIÓ de 28 juliol de 1998, del director general de Recursos Humans de la Conselleria de Sanitat, per la qual s'ofereix la integració en els règims estatutaris de la Seguretat Social a personal laboral o funcionari de centres de planificació familiar transferits per distints ajuntaments de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3315

Data del DOGV
:   25-08-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/6834


Data del document
:   28-07-1998

Organisme emissor
:   Conselleria de Sanitat

Tipus de document
:   Resolució

RESOLUCIÓ de 28 juliol de 1998, del director general de Recursos Humans de la Conselleria de Sanitat, per la qual s'ofereix la integració en els règims estatutaris de la Seguretat Social a personal laboral o funcionari de centres de planificació familiar transferits per distints ajuntaments de la Comunitat Valenciana. [1998/X6834]
  
Pels decrets 190, 191, 192, 193, 194, 195, 196, 197, 198, 199, 200 i 201/1994, de 13 setembre; 75/1995, de 2 maig; i 267/1995, de 29 d'agost, s'acceptaren les transferències dels centres de Planificació Familiar de la Mancomunitat de l'Horta Nord i els ajuntaments de Massamagrell, l'Eliana, Quart de Poblet, Manises, Torrent, Callosa d'En Sarrià, Paiporta, Aspe, Novelda, Petrer, Altea, Alacant i Villena.
  
Els decrets establien que al personal laboral o funcionari transferit se li donaria l'opció d'integració com a personal estatutari en la categoria professional corresponent.
  
Per tot això, d'acord amb les competències delegades per l'article 2.1.i) de l'Ordre de 10 març de 1997, resolc:
  
Primer
  
El personal laboral o funcionari transferit, que figura relacionat en l'annex I, que exercisca el dret d'opció podrà integrar-se en la categoria bàsica estatutària corresponent, d'acord amb la taula d'homologacions de l'annex II.
  
Segon
  
El règim econòmic, jurídic i de prestació de serveis de personal que resulte integrat serà el corresponent a l'estatut i normes de desenvolupament que en cada cas els siga d'aplicació.
  
Al personal que resulte integrat li seran reconeguts els serveis prestats, amb caràcter temporal o fix, a l'efecte de concurs de mèrits, com a prestats en les corresponents categories estatutàries i en els termes establits en l'estatut de personal que en cada cas els siga d'aplicació.
  
Tercer
  
El personal que s'integre en els règims estatutaris de la Seguretat Social percebrà les retribucions que li corresponguen segons la categoria d'homologació, amb efecte del primer dia del mes següent a què es resolga la integració.
  
A aquest personal se li respectarà, a tots els efectes jurídics i econòmics, l'antiguitat que tinga reconeguda en l'administració d'origen fins a la data d'efectes de la integració. El primer trienni que totalitze aquest personal a partir de la resolució de la seua opció d'integració ho serà d'acord amb allò que s'ha previst en l'article 2n.2b, del Reial Decret-Llei 3/1987, d'11 de setembre.
  
Llevat del que s'ha previst en el paràgraf anterior, en el cas que el personal integrat estiguera percebent retribucions superiors a les de la categoria estatutària d'integració se li reconeixerà un complement personal transitori consistent en la diferència de retribucions. El dit complement, que exclourà les quantitats percebudes per guàrdies, plus de nocturnitat i realització d'hores extraordinàries, d'acord amb allò que s'ha previst en la disposició transitòria primera del Reial Decret-Llei 3/1987, d'11 de setembre, serà absorbit en els termes que establisca la normativa pressupostària, així com per qualsevol millora retributiva que es produïsca en aquest exercici o posteriors incloses les derivades de canvi de lloc de treball.
  
Quart
  
Les places en què pot integrar-se aquest personal estan dotades amb les retribucions que assenyala el Reial Decret-Llei 3/1987, d'11 de setembre, i normativa de desenvolupament, i amb el règim de dedicació que aquestes determinen.
  
Cinqué
  
El personal integrat serà destinat en el mateix centre i institució on en l'actualitat presten serveis. No obstant això, prèvia acceptació expressa de la persona interessada, i segons les necessitats assistencials i organitzatives de la Conselleria de Sanitat, podrà assignar-se-li plaça en distinta localitat.
  
Sisé
  
Les sol·licituds individuals d'integració es formularan d'acord amb el corresponent model oficial que s'inclou com annex III, sense subjecció a cap termini. Les sol·licituds es presentaran, dirigides el director general de Recursos Humans, en els serveis centrals de la Conselleria de Sanitat, carrer de Roger de Llúria, 19, 46924 València.
  
El personal que realitze l'opció d'integració en l'Estatut Jurídic del personal Mèdic de la Seguretat Social, o en qualsevol altre estatut i categoria per a l'accés de la qual s'exigisca una titulació determinada, haurà d'adjuntar a la seua sol·licitud una fotocòpia compulsada de la titulació acadèmica que posseïsca.
  
Les opcions es resoldran en el termini màxim de 3 mesos des que finalitze la presentació d'instàncies, pel director general de Recursos Humans. Contra aquestes resolucions les persones afectades podran interposar, després d'haver-ho comunicat a aquest òrgan, recurs contenciós administratiu davant del Tribunal Superior de Justícia de la Comunitat Valenciana, dins del termini de dos mesos, a comptar des de l'endemà al de la notificació, segons es disposa en l'article 109 de l'esmentada Llei, en relació amb els articles 37.1 i 58.3 de la Llei de la Jurisdicció Contenciosa Administrativa
  
Seté
  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.
  
València, 28 de juliol de 1998.- El director general de Recursos Humans: Pompeyo Esparza Bernabeu.
  
Annex II
  
Denominació anterior Categoria estatutària
  
Metge Metge CPF
  
Sexòleg Psicòleg
  
Metge especialista Facultatiu especialista d'àrea
  
Psicòleg Psicòleg
  
ATS-DUI ATS-DUI
  
Comare Comare
  
Auxiliar administratiu Auxiliar administratiu
  
Zelador Zelador
  
Annex III
  
Dades personals del/la sol·licitant
  
Cognoms
  
Nom
  
DNI
  
Adreça oficial
  
Telèfon oficial
  
Dades professionals
  
Lloc de treball actual
  
Categoria d'homologació
  
Titulació acadèmica
  
El/la qui subscriu sol·licita la integració en el corresponent Estatut de Personal de la Seguretat Social, de conformitat amb allò que s'ha establit en la Resolució de 28 de juliol de 1998, de la Conselleria de Sanitat.
  
València, ... d' ... de 1998
  
IL·LM. SR. DIRECTOR GENERAL DE RECURSOS HUMANS
  
c/ Roger de Llúria, 19